རྒྱ་བོད་ལོ་རྒྱུས་ཡིག་ཚང་ཁག་ཏུ་གསལ་བ་ལྟར་ན་དེང་གི་བོད་རང་སྐྱོང་ལྗོངས་ཀྱི་ནུབ་ངོས་ཡངས་ཤིང་རྒྱ་ཆེ་བའི་མངའ་རིས་ས་ཁུལ་འདི་གནའ་བོའི་ཞང་ཞུང་ཤེས་རིག་གི་འབྱུང་ཁུངས་ཡིན་ཞིང་ཧ་ལམ་སྤྱི་ལོའི་གོང་གི་དུས་རབས༤ནས་དུས་རབས༡བར་དུ་ཞང་ཞུང་མི་དམངས་ཚོས་རང་གི་སྲིད་འབྱོར་རིག་གསུམ་གྱི་སྟོབས་ཤུགས་ཤིན་ཏུ་ཆེ་བའི་མནའ་འབྲེལ་ཚོ་བའི་སྲིད་དབང་བཙུགས་ཤིང་སྐབས་དེ་ཤེད་དུ་དར་བའི་ཆོས་ལུགས་རིག་གནས་སོགས་ཀྱིས་བོད་མི་སྤྱི་བོ་གནམ་བསྟན་ཀུན་ལ་བག་ཆགས་ཟབ་མོ་ཐེབས་སུ་བཅུག་པ་དང་བོད་ཀྱི་ཤེས་རིག་འཕེལ་འགྱུར་ཁྲོད་ངོ་མཚར་ཆེ་བའི་ལོ་རྒྱུས་ཤོག་ལྷེ་ཞིག་ཟིན་ཡོད།སྤྱི་ལོའི་དུས་རབས་བདུན་པའི་སྐབས་སུ་ཡར་ཀླུང་རྒྱལ་རྒྱུད་དམ་བོད་སྲིད་དབང་གིས་གནས་དེར་དམག་གིས་ཁ་ལོ་བསྒྱུར་ཏེ་དབང་དུ་བསྡུས།